જમ્મુ કાશ્મીર સરકારમાં કેબીનેટ વિસ્તરણમાં Kathua ના ભાજપના ધારાસભ્ય રાજીવ જસરોટીયાને સામેલ કરવામાં આવ્યા છે. રાજીવ જસરોટીયા એ જ ધારાસભ્ય છે જેમણે કઠુઆ ગેંગરેપના આરોપીઓના સમર્થનમાં રેલીનું આયોજન કર્યું હતું. તેમ છતાં ભાજપે તેમને મંત્રીમંડળ પર સામેલ કરવા પર અનેક પ્રશ્નાર્થ ઉભા થયા છે. જો કે આ રેલીમાં સામેલ થવા પર ભાજપના બે મંત્રી લાલ સિંહ અને ચંદ્રપ્રકાશ ગંગાએ આ મહિનાની શરૂઆતમાં મહેબુબા મંત્રીમંડળમાંથી રાજીનામું આપી દીધાં હતા. આ રેલીમાં ભાજપ ધારાસભ્યોના નિવેદન બાદ ભાજપને અનેક ટીકાઓનો સામનો કરવો પડ્યો હતો.